Kiegészítő jegyzőkönyv

az egyrészről az Európai Közösségek és azok tagállamai, másrészről Románia között társulás létesítéséről szóló Európa-megállapodáshoz csatolt, a hal- és halászati termékekre vonatkozó kereskedelmi rendszer megállapításáról

AZ EURÓPAI KÖZÖSSÉG, a továbbiakban: a Közösség,

egyrészről, és

ROMÁNIA,

másrészről,

mivel:

(1) Az egyrészről az Európai Közösségek és azok tagállamai, másrészről Románia között társulás létesítéséről szóló Európa-megállapodást (a továbbiakban: az Európa-megállapodás), 1993. február 1-jén aláírták Brüsszelben, és az 1995. február 1-jén hatályba lépett.

(2) Az Európa-megállapodás III. fejezete tárgyalásokat ír elő a halászati ágazatban kölcsönös vámengedmények létrehozásáról.

(3) Ezért az Európa-megállapodás 24. cikkén alapuló technikai tárgyalásokat folytattak, és megállapodás született a Közösség és Románia között kölcsönös vámengedmények létrehozásáról a halászati ágazatban.

(4) A tárgyalásokon a halászati ágazatra vonatkozóan elért engedmények módosítják a megállapodásban meghatározott kétoldalú engedményeket, amelyet ezért módosítani kell az Európa-megállapodás kereskedelmi vonatkozásait kiigazító jegyzőkönyvvel.

(5) A Közösség és Románia, miután úgy határoztak, hogy vámengedményeket alkalmaznak a hal- és halászati termékek tekintetében teljesen liberalizált kereskedelem létrehozása érdekében, abban is megállapodtak, hogy a lehető leghamarabb és fokozatosan hajtják végre a megállapodás szerinti vámengedményeket,

A KÖVETKEZŐKBEN ÁLLAPODTAK MEG:

1. cikk

(1) A Közösség, illetve Románia által a Romániából, illetve a Közösségből származó hal- és halászati termékeket illetően, az e jegyzőkönyv 2. cikkében meghatározott termékek kivételével, a 104/2000/EK rendelet [1] 1. cikkében meghatározottak alapján alkalmazott vámokat fokozatosan csökkenteni kell a következő ütemezés szerint:

a) az alapvám 75 %-ára e jegyzőkönyv hatálybalépésének időpontjától;

b) az alapvám 50 %-ára 2005. január 1-jétől;

c) az alapvám 25 %-ára 2006. január 1-jétől;

d) az alapvám 0 %-ára 2007. január 1-jétől.

Az alapvám, amelyre az e cikkben említett egymást követő csökkentéseket kell alkalmazni, a jegyzőkönyv hatálybalépésének időpontjában alkalmazandó legnagyobb kedvezményes vámtétel.

2. cikk

A Közösség és Románia által a Romániából és a Közösségből származó, a következő KN-kódok [2]03019300, 03021110, 03021120, 03021180, 03022300, 03026180, 03026911, 03026955, 03032110, 03032120, 03032180, 03033300, 03037180, 03037911, 03037965, 03041015, 03041017, 03041019, 03042015, 03042017, 03042019, 03054945, 03055950, 03056300, 03056990, 160412, 160413, 16041511, 16041519, 16041600 termékekre alkalmazott vámokat fokozatosan csökkenteni kell a következő ütemezés szerint:

a) az alapvám 75 %-ára 2007. január 1-jétől;

b) az alapvám 50 %-ára 2008. január 1-jétől;

c) az alapvám 25 %-ára 2009. január 1-jétől;

d) az alapvám 0 %-ára 2010. január 1-jétől.

Az alapvám, amelyre az e cikkben említett egymást követő csökkentéseket kell alkalmazni, az e jegyzőkönyv hatálybalépésének időpontjában alkalmazandó legnagyobb kedvezményes vámtétel.

3. cikk

Az 1. és a 2. cikkben említett csökkentéseket általános matematikai elvek alapján kell kiszámítani, figyelembe véve a következőket:

a) valamennyi olyan számot, amely tizedesjegyeinek értéke 50 vagy 50-nél kevesebb, a legközelebbi egész számra kell kerekíteni;

b) valamennyi olyan számot, amely tizedesjegyeinek értéke 50-nél nagyobb, a legközelebbi egész számra kell kerekíteni;

c) valamennyi 2 % alatti vámot 0 %-ban kell meghatározni.

4. cikk

Ez a jegyzőkönyv az Európa-megállapodás szerves részét képezi.

5. cikk

Ez a jegyzőkönyv annak a hónapnak az első napján lép hatályba, amelyet megelőzően a felek értesítik egymást belső elfogadási eljárásaik befejezéséről.

6. cikk

A Társulási Tanács határozattal módosíthatja a jegyzőkönyvet.

Hecho en Bruselas, el quince de enero de dos mil cuatro.Udfærdiget i Bruxelles den femtende januar to tusind og fire.Geschehen zu Brüssel am fünfzehnten Januar zweitausendundvier.Έγινε στις Βρυξέλλες, στις δεκαπέντε Ιανουαρίου δύο χιλιάδες τέσσερα.Done at Brussels on the fifteenth day of January in the year two thousand and four.Fait à Bruxelles, le quinze janvier deux mille quatre.Fatto a Bruxelles, addì quindici gennaio duemilaquattro.Gedaan te Brussel, de vijftiende januari tweeduizendvier.Feito em Bruxelas, em quinze de Janeiro de dois mil e quatro.Tehty Brysselissä viidentenätoista päivänä tammikuuta vuonna kaksituhattaneljä.Som skedde i Bryssel den femtonde januari tjugohundrafyra.Încheiat la Bruxelles, în ziua de cincisprezece ianuarie, anul două mii patru.

Por la Comunidad EuropeaPå Det Europæiske Fællesskabs vegneFür die Europäiche GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnarPentru Comunitatea europeană

+++++ TIFF +++++

Por RumaniaPå Rumæniens vegneFür RumänienΓια τη ΡουμανίαFor RomaniaPour la RoumaniePer la RomaniaVoor RoemeniëPela RoméniaRomanian puolestaPå Rumäniens vägnarPentru România

+++++ TIFF +++++

[1] HL L 17., 2000.1.21., 22. o.

[2] A a vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletét módosító, 2002. augusztus 1-jei 1832/2002/EK bizottsági rendeletben meghatározva.

--------------------------------------------------